რიჩარდ ჰარისი

რიჩარდ ჰარისი (, დაბ. სახელი Richard St John Francis Harris; დ. 1 ოქტომბერი, 1930, ლიმერიკი — გ. 25 ოქტომბერი, 2002, ლონდონი)allmovie.com-ზე — ირლანდიელი მსახიობი და მომღერალი, გრემის და ოქროს გლობუსის პრემიების ლაურეატი.

ბიოგრაფია
რიჩარდ ჰარისი დაიბადა 1930 წლის 1 ოქტომბერს ირლანდიის ქალაქ ლიმერიკში.
1955 წელს ჰარისი შევიდა ლონდონის მუსიკისა და დრამატული ხელოვნების აკადემიაში სამსახიობო ხელოვნების შესასწავლად. მისი დამთავრების შემდეგ შეუერთდა ჯოანა ლიტვუდის თეატრალურ სახელოსნოს.

ჰარისის კინოდებიუტი შედგა 1959 წელს მეორეხარისხოვანი როლით ბრიტანულ კომედიაში „ცოცხალ-მკვდარი“. 4 წლის შემდეგ კი ცნობილი გახდა მთელი მსოფლიოსთვის სპორტსმენ ფრენკ მეჩინის როლით რეჟ. ლინდზი ანდერსონის ფილმის — „ასეთია სპორტული ცხოვრება“ გამოსვლის შემდეგ. წარმატებული გამოდგა მიუზიკლი „კამელოტი“, სადაც ჰარისი მეფე არტურს განასახიერებდა და „კრომველი“, სადაც მთავარი როლი შეასრულა.

1971 წელს ჰარისი გადაიღეს BBC-ის ტელევერსიაში „თოვლის ბატი“. ფილმმა მიიღო „ოქროს გლობუსი საუკეთესო სატელევიზიო ფილმის“ ნომინაციაში და იყო ნომინირებული როგორც BAFTA-ს, ასევე „ემის“ ჯილდოზე.

ჰარისის დებიუტი, როგორც რეჟისორის და სცენარის ავტორის, შედგა ფილმში „ბლუმფილდი“ (1971).

2002 წლის აგვისტოში მსახიობი ჰოსპიტალიზირებულ იქნა პნევმონიით და დაუდგინდა დიაგნოზი — ხოჯკინის ლიმფომა. მისი მდგომარეობა ორი თვის შემდეგ დამძიმდა და 25 ოქტომბერს გარდაიცვალა.

მუსიკალური კარიერა
ჰარისმა ჩაწერა რამდენიმე მუსიკალური ალბომი. ერთ-ერთში შედიოდა  სიმღერა „MacArthur Park“, რომელიც ამერიკულ ჩარტებში „ბილბორდის ცხელი ასეული“ მე-2 ადგილზე გავიდა. 1968 წლის ზაფხულში ევროპის მუსიკალურ ჩარტების გაყიდვების სათავეში იყო. სიმღერის მილიონზე მეტი ასლი გაიყიდა და მოიპოვა „ოქროს დისკი“. 1968-73 წლებში მსახიობმა კიდევ 5 სტუდიური ალბომი გამოუშვა.

ფილმოგრაფია

ჯილდოები და აღიარება
 1963 — კანის კინოფესტივალის პრემია საუკეთესო მამაკაცის როლისთვის  („ასეთია სპორტული ცხოვრება“)
 1967 — ოქროს გლობუსი საუკეთესო მსახიობი მამაკაცის როლისთვის (მიუზიკლი „კამელოტი“ )
 1971 — მოსკოვის საერთაშორისო კინოფესტივალის პრიზი საუკეთესო მსახიობი მამაკაცის როლისთვის („კრომველი“)
 1971 — პრიზი „ბრინჯაოს მხედარი“ (ადამიანი სახელად „ცხენი“) 
 1973 — გრემის ჯილდო ნომინაციაში „საუკეთესო ხმოვანი ალბომი“ აუდიო წიგნისთვის „თოლია ჯონათან ლივინგსტონი“)1973 Grammy Awards
 1990 — Evening Standard Theatre Awards საუკეთესო მსახიობისთვის („ჰენრი IV“) 
 1993 — პრიზი „ბრინჯაოს მხედარი“ („მიუტევებელი“)
 2000 — European Film Awards პრემია კინემატოგრაფში შეტანილი წვლილისთვის 
 2000 — Wine Country Film Festival-ზე პრემია კინემატოგრაფში შეტანილი წვლილისთვის  
 2001 — Empire Awards პრემია კინემატოგრაფში შეტანილი წვლილისთვის  
 2001 — London Critics Circle Film Awards პრემია   
 2002 — რიჩარდ ჰარისის პრემია (BIFA-ს პრემიის ფარგლებში, გარდაცვალების შემდეგ)

ხსოვნა
2006 წლის 30 სექტემბერს რიჩარდ ჰარისის მეგობარმა, მანუელ დი ლუსიამ ირლანდიის პატარა ქალაქ კილკიში მსახიობის ბრინჯაოს ქანდაკების დადგმას გაუკეთა ორგანიზაცია. სკულპტურის ავტორია შეიმუს კონოლი. ქანდაკება წარმოადგენს 18 წლის ასაკის რიჩარდ ჰარისის ნატურალური ზომის სკულპტურას, რომელიც თამაშობს სკვოშს. ძეგლი გახსნა რასელ კროუმ, რომელიც ჰარისთან ერთად თამაშობდა ფილმში „გლადიატორი“.
მარჯვნივ|მინი|245x245პქ| ჰარისის ქანდაკება. კილკი (ირლანდია)

2007 წლის შემოდგომაზე მსახიობის მშობლიური ქალაქის — ლიმერიკის ცენტრში დაიდგა მისი მეორე ქანდაკება მეფე არტურის როლში ფილმიდან „კამელოტი“. სკულპტურის ავტორია ჯიმ კონოლი.Harris statue lauds Limerick’s own king

2009 წელს BIFA-ს დაჯილდოებაზე, მიკი რურკმა თავისი „ჯილდო საუკეთესო მსახიობისთვის“ მიუძღვნა რიჩარდ ჰარისს, რომელსაც „კარგი მეგობარი და უდიდესი მსახიობი“ უწოდა.

2013 წელს დაწესდა რიჩარდ ჰარისის სახელობის ყოველწლიური საერთაშორისო კინოფესტივალი, რომელიც ერთ-ერთი სწრაფად მზარდი კონოფესტივალია ირლანდიაში. ყოველწლიურად მას ჰარისის ერთ-ერთი ვაჟი ესწრება.

2015 წელს ლიმერიკში, ჰარისის საყვარელ ადგილზე, მწერალთა ცენტრის ინიციატივით გაიხსნა მემორიალური დაფა. რომელიც მსახიობის ვაჟმა — ჯარედ ჰარისმა გახსნა.

რესურსები ინტერნეტში


 რიჩარდ ჰარისი allmovie.com-ზე

სქოლიო

კატეგორია:დაბადებული 1 ოქტომბერი
კატეგორია:დაბადებული 1930
კატეგორია:გარდაცვლილი 25 ოქტომბერი
კატეგორია:გარდაცვლილი 2002
კატეგორია:ირლანდიელი მსახიობები
კატეგორია:XX საუკუნის მამაკაცი მსახიობები
კატეგორია:ოქროს გლობუსის გამარჯვებულები
კატეგორია:მსახიობები ანბანის მიხედვით